Kvintas Hortenzijus

Kvintas Hortenzijus (Quintus Hortensius, 114 – 50 m. pr. m. e.) – žymus senovės Romos oratorius ir advokatas. Hortenzijus rėmė Romos aristokratus, priklausė optimatų partijai, o dažni jo klientai būdavo provincijų valdytojai, kaltinami grobstymu ir neteisėtu susidorojimu su oponentais.

81 m. pr. m. e. Kvintas Hortenzijus tapo kvestoriumi, 75 – edilu, 72 – pretoriumi, o 69 – Romos konsulu.

70 m. pr. m. e. advokatas teisme gynė Gajų Verą, Sicilijos provincijos valdytoją. Kaltintojas joje buvo Markas Tulijus Ciceronas. Ši byla įėjo į istoriją kaip Hortenzijaus pralaimėjimas ir svarbus etapas Cicerono karjeroje. Tačiau vėliau Ciceronas pats prisijungė prie optimatų ir kurį laiką dirbo su Hortenzijumi, kartu gindami tuos pačius žmones.

61 m. pr. m. e., Pompėjui grįžus į Romą, Hortenzijus pasitraukė iš politikos ir užsiėmė tik teise.

Kvinto Hortenzijaus kalbos iki mūsų laikų nėra išlikusios. Pasak Cicerono, jis priklausė „azijietiškai“ retorikos mokyklai, turėjo labai gerą atmintį ir kalbėdamas po oponento, prisimindavo ir atsakydavo į kiekvieną jo teiginį. Jo iškalbos būdavo teatrališkos ir nenatūralios.

Kategorija:Senovės Romos oratoriai
Kategorija:Romos konsulai I a. pr. m. e.
Kategorija:Senovės Romos diktatoriai